Keskustelu:Hydra (novelli)

message: Muistan, että tämä tarina oli mielestäni lapsena todella pelottava. Ehdotan . --Miihkali (K • M) 7. lokakuuta 2022 kello 10.27 (EEST)
replies: text: Helposti menee lupaavaksi. En tässä kuitenkaan arvioi juoniosiota, koska haluan säästää tarinan itselleni myöhemmin luettavaksi... --Hedelmätiski (keskustelu) 9. lokakuuta 2022 kello 15.40 (EEST)

text: Eiköhän ole lupaava. --PtG (keskustelu) 16. lokakuuta 2022 kello 11.26 (EEST)

text: Tarina-osio on mielestäni paikoitellen vaikeaselkoinen. Mitä tarkoittaa ”matkustaminen sinänsä on turvallista, mutta matkakohteessa odottava henkilö joutuu Hydran ravinnoksi”? Siis kenelle matkustaminen on turvallista ja kuka tuo odottava henkilö on? Myös rituaalin ja matkustamisen suorittaminen jää vähän epäselväksi. Käyvätkö kaikki kolme kaverusta läpi rituaalin, minkä jälkeen hiilipannuun ilmaantuu kristalli? Käyttääkö aluksi vain Scott kristallia portaalina? Miksi Edmond saa hermoromahduksen? ”Rituaaliin kuuluu muun muassa huumausaineiden ja harvinaisten kemikaalien polttamista hiilipannussa.” Huumausaineet on melko epäselvä käsite. Ilmeisesti kyseessä on ainakin kannabis, mutta onko aineita muitakin, kun sana on monikossa? Oliko kannabis edes luokiteltu huumausaineeksi 1930-luvun Baltimoressa? Jos novelli puhuu vain kannabiksesta, kannatan saman sanan käyttöä myös tässä artikkelissa. Englannin drug ei aina käänny huumausaineeksi vaan joskus myös päihteeksi, lääkkeeksi tai rohdokseksi. Kun nämä ehdotukset on otettu huomioon, voin kannattaa lupaavaksi. (Koetussa vaikeaselkoisuudessa vika saattaa toki olla minussa eikä tekstissä, mutta ei selkeyden lisäämisestä haittaakaan pitäisi olla.) --Paranaja (keskustelu • muokkaukset) 16. lokakuuta 2022 kello 12.58 (EEST)
replies: text: : Omistan suomenkielisen käännöksen ja olen kirjoittanut artikkelin sen pohjalta. Suomennoksessa käytetään sanaa huume, alkutekstissä drug. Kannabis mainitaan erikseen, mutta myös oopiumiin vihjataan kahdesti. Päihteiden ja kemikaalien tarkempi luonne jätetään tarkoituksellisen epäselväksi, joten artikkelin juoniselosteessa on mahdotonta olla yhtään sen tarkempi. Ainakaan Kielitoimiston sanakirjan mukaan laittomuus ei ole huumausaineen määritelmän kannalta ratkaisevaa: ”keskushermostoon lamauttavasti t. stimuloivasti vaikuttavia aineita, huumausaine, narkoottinen aine” . --Miihkali (K • M) 17. lokakuuta 2022 kello 16.26 (EEST)
replies: text: :: Selvä, kai tuo nykyinen käännös sitten käy. Tuo Kielitoimiston sanakirjan määritelmä on kuitenkin mielestäni epäselvä, koska myös esimerkiksi alkoholi sopii samaan määritelmään. Määrittelyn sijaan teksti enemmänkin kuvailee huumeita, jolloin ”määritelmään” sopii muitakin päihteitä kuin huumeet. Monet eläimiä koskevat Kielitoimiston sanakirjan määritelmät ovat samanlaisia: tarkan tieteellisen määritelmän sijaan ne löyhästi kuvailevat kyseistä eläintä, jolloin samaan määritelmään voi sopia useampi eläin. Käsittääkseni ainoa asia, joka erottaa huumeet muista päihteistä, on laittomuus (ja usein se, että niillä on lyhyempi käyttöhistoria länsimaissa). Ainakin Suomen lainsäädännössä huumausaine tarkoittaa laitonta päihdettä. --Paranaja (keskustelu • muokkaukset) 17. lokakuuta 2022 kello 18.27 (EEST)
replies: text: :::Se on totta, että Kielitoimiston sanakirja ei aina ole ihan tarkimmasta tai luotettavimmasta päästä vaan lähinnä antaa sanoille summittaisia, yleiskielisiä merkityksiä. Toisaalta jos katsotaan Merriam-Websterin määritelmiä sanalle drug, niin kakkonen on noista varmaan kuitenkin lähimpänä Kuttnerin tavoittelemaa merkitystä ja sille taas luontevin käännös lienee huume tai huumausaine. Miihkali (K • M) 17. lokakuuta 2022 kello 19.47 (EEST)

text: :Koetin selkeyttää juonitiivistelmää. Ehkä se oli epäselvä siksi, että yritin pitää referaatin lyhyenä. Nyt se on pitempi mutta helppotajuisempi. Miihkali (K • M) 17. lokakuuta 2022 kello 17.25 (EEST)
replies: text: :: Kiitos, nyt se on mielestäni parempi. Lisääntynyt pituus ei haittaa minua, ja kannatan nyt artikkelia lupaavaksi. --Paranaja (keskustelu • muokkaukset) 17. lokakuuta 2022 kello 18.27 (EEST)
Merkitään lupaavaksi. --PtG (keskustelu) 25. lokakuuta 2022 kello 22.20 (EEST)
</div>
thread_title:  Laatuarviointi